open-index/open-wikipedia-markdown huggingface dataset:
Alison Bechdel

**Alison Bechdel** (født 1960) er en amerikansk tegneserieskaper. Hun ble først kjent for den langvarige tegneserien *Dykes to Watch Out For* (1983–2008). I 2006 fikk hun stor kritiker- og publikumsoppslutning med den grafiske selvbiografien *[[Fun Home]]*, som senere ble tilpasset til en musikal og vant Tony-prisen for beste musikal i 2015. I 2012 ga hun ut sin andre grafiske selvbiografi, *Are You My Mother?*. Bechdel ble tildelt MacArthur-stipendet, noen ganger kalt «Genius-prisen», i 2014. Hun er også kjent for å ha introdusert Bechdel-testen.

## Referanser


## Eksterne lenker
* 
*
Otte

**Otte ** (fra norrønt *ótta*) er den tid i døgnet da natten begynner å gli over i morgen. Det er et eldre norsk og fellesgermansk ord med en indoeuropeisk stamme og kan spores til sanskrits *aktú' (=natt eller mørke*). Ordet har ingen kobling til klokkeslaget åtte.

Tidligere var ordet i flittigere bruk. Man kunne si at man «tresket otte» når man stod opp meget tidlig for å treske. 

Ordet er ofte knyttet til tidlig gudstjeneste (ottesang), men forekommer også i visse andre sammenhenger. *Hun var oppe i otten hver morgen* skriver Sigrid Undset i *Husfrue* (11, 1921).
## Referanser
The Sleepwalker (2014)

***The Sleepwalker*** er en amerikansk film fra 2014 regissert av Mona Fastvold etter et manus av Fastvold og Brady Corbet.

## Handling
Et ungt par, Kaia og Andrew, forsøker å pusse opp Kaias bortgjemte familie-eiendom.

Men livene deres blir brutalt forstyrret av den uventede ankomsten til Kaias søster, Christine, og hennes forlovede Ira.

## Rolleliste
* Gitte Witt som Kaia
* Christopher Abbott som Andrew
* Stephanie Ellis som Christine
* Brady Corbet som Ira

## Referanser


## Eksterne lenker
*
Julpolska

**Julpolska**, også kjent som **Nu ha vi ljus här i vårt hus**, er en svensk julesang (en polska) med tekst av Rafael Hertzberg (1845–1896) og musikk av Johanna Ölander (1827–1909). Sangen beskriver julekveldstradisjonen i en tid da man fortsatt på mange steder hadde julebukk i stedet for julenisse (jultomte).

## I bokutgivelser
* För smått folk; verser av Rafaël Hertzberg, 1895, da med tittelen «Barnen dansa kring julgranen» (kun tekst)
* Rafaël Hertzbergs barnbibliotek 1: Sagor och berättelser, 1901, «Barnen dansa kring julgranen» (med noter)
*Nu ska vi sjunga, 1943, i kapittelet *Julsånger*
*Julens önskesångbok, 1997, i kapittelet *Traditionella julsånger*
*Palm Anders, Stenström Johan: *Barnens svenska sångbok*, 1999, Bonnier, Stockholm, ISBN 91-0-057050-8 – i kapittelet *Året runt*

## Innspillinger
En tidlig innspilling ble foretatt med Gösta Jonsson og Britt Berg da den inngikk i et julepotpurri som ble innspilt i Berlin i september 1933, og ble utgitt på plate senere samme år.

Sangen er også blitt innspilt på spansk av Maria Llerena som «Que felicidad ya es Navidad» på albumet *[[Chiquitico mio]]* fra 1988.

## Referanser
Välkommen du härliga juletid

**Välkommen du härliga juletid** eller *I juletid*, er en svensk julesang med tekst av Paul Nilsson. Innledningsordene lyder: *«Välkommen du härliga juletid, med skimrande snöfall och helgfrid».*

## Tonesettinger
*Musikk av Ejnar Eklöf, publisert 1921, publisert blant annet i *Nu ska vi sjunga 1943*, under rubrikken *Julsånger*.
*Musikk av Gustaf Nordqvist, publisert i *Sveriges melodibok* 1947.

## Innspilliger
Julesangen er bvlitt innspilt av flere artister og grupper. En tidlig innspilling ble gjort av Ragnar Blennow i 1928.

## Referanser
Eurysternus caribaeus

***Eurysternus caribaeus*** er en bille som hører til familien skarabider (Scarabaeidae) i gruppen skarabider (Scarabaeoidea).

## Utseende
En middelsstor (ca. 17 millimeter), avlang, matt brunspraglete gjødselbille. Kroppsformen er temmelig jevnbred, pronotum bare litt bredere enn langt, med rundede til rette sider. Hodet er bredt skovlformet, litt innbuktet i midten foran, men uten knøler eller horn. Pronotum er avrundet firkantet, kraftig punktert. Dekkvingene er jevnbrede med fine punktrader. Beina er kraftige, lårene brunrøde, på bakbeina med en kraftig tann, leggene er krumme og svarte.

## Utbredelse
Arten er vidt utbredt i Sør- og Mellom-Amerika inkludert Karibia, fra Mexico i nord til Argentina i sør.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Slektsgruppen Oniticellini
******* Slekten *[[Eurysternus]]* Dalman, 1824
******** ***Eurysternus caribaeus*** (Herbst, 1789)

## Eksterne lenker
* Bilder av en del arter
* Beskrivelse og bilder av noen arter (på spansk)
*
Helictopleurus giganteus

***Helictopleurus giganteus*** er en bille som hører til familien skarabider (Scarabaeidae) i gruppen skarabider (Scarabaeoidea).

## Utseende
En middelsstor (20-25 millimeter), bredt oval, blankt metallglinsende gjødselbille. Hannen har et kort, butt horn i pannen og et rundet, kløvet framspring foran på pronotum. Pronotum er bredere enn dekkvingene og har rundede sider, midt på hver sidekant med en grop. Dekkvingene er omtrent eggformede uten punktstriper. Beina er moderat lange og kraftige, forleggene med tenner på yttersiden.

## Levevis
Som vanlig hos gjødselgravere (Scarabaeinae) lever larvene av nedgravd møkk eller åtsler. Disse billene graver en tunnel der matkilden plasseres.

## Utbredelse
Slekten har tallrike arter på Madagaskar men finnes ikke andre steder.

## Systematisk plassering
Slekten blir noen ganger plassert i en slektsgruppe for seg, Helictopleurini.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Slektsgruppen Oniticellini
******* Slekten *[[Helictopleurus]]* d'Orbigny, 1915
******** ***Helictopleurus giganteus*** (Harold, 1869)

## Eksterne lenker
* Bilde av noen arter fra Madagaskar
* Poster fra Helsingfors universitet med bilde av mange arter
*
Le Sserafim

**Le Sserafim** (koreansk: 르세라태) er en sørkoreansk jentegruppe dannet i 2022 av Source Music og Hybe Corporation. Gruppen består av medlemmene Sakura, Kim Chae-won, Huh Yun-jin, Kazuha og Hong Eun-chae. Bandet hadde opprinnelig seks medlemmer inntil Kim Ga-ram ble sparket fra gruppen i juli 2022. Le Sserafim ga ut sin første EP Fearless i mai 2022.

## Diskografi
**Album**

* *Unforgiven* (2023)

**EP**

* *Fearless* (2022)
* *Antifragile* (2022)
* *EASY* (2024)
* *CRAZY* (2024)
* Hot (2025)

### Singel

* "Fearless" (2022)
* "Blue Flame" (2022)
* "Antifragile" (2022)
* "Unforgiven" (2023)
* "Eve, Psyche And The Bluebeard's Wife" (2023)
* "Jewerly (Prod. imase)" (2023)
* "Perfect Night" (2023)
* "EASY" (2024)
* "We got so much" (2024)
* "Smart" (2024)
* "CRAZY" (2024)
* "1-800 Hot'n Fun" (2024)
* "Hot" (2025)

## Referanser
Liatongus rhadamistus

***Liatongus rhadamistus*** er en bille som hører til familien skarabider (Scarabaeidae) i gruppen skarabider (Scarabaeoidea).

## Utseende
En middelsstor (ca. 15 millimeter), avlang, blank gjødselbille Hos denne arten er pronotum påfallende stort, hos hannen tydelig lengre enn dekkvingene, dypt uthulet i midten med et krymt horn med forkanten og rundet opphøyde bakhjørner. Det er svart i midten og brungult på sidene. Hodet er svart med gul panne. Dekkvingene er brungule med noen svarte flekker og fine punktrader. Beina er tilpasset graving, på forbeina har leggen kraftige tenner, foten er ganske liten.

## Levevis
Hannenes horn tyder sterkt på at de kjemper om hunnene.

## Utbredelse
Arten er utbredt i Sørøst-Asia (India, Sri Lanka, Laos, Thailand).

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Slektsgruppen Oniticellini
******* Slekten *[[Liatongus]]* Reitter, 1893
******** ***Liatongus rhadamistus*** (Fabricius, 1775)

## Eksterne lenker
*
Shiho Matsumoto

**Shiho Matsumoto** (japansk: 松本信歩; født 2002) er en japansk svømmer. 

Hun representerte Japan under Sommer-OL 2024 i Paris på 200 meter individuell medley der hun kom på 14. plass i semifinalen og ble slått ut.

## Referanser


## Eksterne lenker
*
Mohammed al-Bashir

**Mohammed al-Bashir** (født 1984) er en syrisk politiker og ingeniør som fra 29. mars 2025 er energiminister i den syriske overgangsregjeringen som ble etablert etter den tidligere president Bashar al-Assads fall i desember 2024. Han var fra 10. desember 2024 til 29. mars 2025 den 70. og siste statsminister i Syria og ledet da overgangsregjeringen. Han etterfulgte da statsminister Mohammad Ghazi al-Jalali.

Al-Bashir var fra 13. januar 2024 den femte statsministeren i Den syriske redningsregjeringen som ble etablert av av den sunnimuslimske organisasjonen Hayat Tahrir al-Sham i 2017. Han hadde denne posisjonen til den syriske generalkommandoen utnevnte ham til statsminister da Bashir al-Assad flyktet til Russland.

Ifølge den London-baserte, Qatar-eide avisa *The New Arab* ble al-Bashir født i Zawiya-distriktet i Idlib-guvernementet. Han er utdannet elektroingeniør fra Universitetet i Aleppo i 2007, med spesialisering innen kommunikasjon, etterfulgt av engelsk-kurs i 2010. Etter ingeniørstudiene arbeidet han i det statlige syriske gasselskapet hvor han ved utbruddet av den syriske borgerkrigen i 2011 var blitt sjef for avdelingen for presisjonsinstrumenter.

På slutten av 2010-tallet ble al-Bashir direktør for al-Amal instituttet, som ga islamsk utdanning til barn som var berørt av krigen. Senere fungerte han som underdirektør og deretter avdelingsdirektør i Utviklings- og humanitærdepartementet. I 2021 tok han en grad i sharia-rett og avla eksamen i administrativ prosjektledelse. I 2022 ble al-Bashir utnevnt som utviklings- og humanitærminister i den syriske redningsregjeringen, og i januar 2024 ble han valgt av det lovgivende shura-rådet som ny statsminister etter Ali Keda.

Forskeren Truls Tønnessen ved FFI har bemerket at "til tross for at HTS har tonet ned retorikken om å opprette en islamsk stat og framstår som mer pragmatisk, er det fortsatt en rekke problematiske aspekter ved politikken og praksisen til gruppa. [...] Særlig etter at opprørsgruppene fra 2018 ble mer avhengige av Tyrkia, har HTS forsøkt å etablere seg som hegemonisk aktør i Idlib-provinsen." 

I slutten av november 2024 startet HTS og andre opposisjonsgrupper en offensiv mot Assad-regimet. I første omgang ble al-Bashirs administrasjon utvidet til å omfatte Aleppo. Etter regimets fall, fikk al-Bashir i oppgave å danne en overgangsregjering fram til 1. mars 2025.

## Referanser
Liatongus phanaeoides

***Liatongus phanaeoides*** er en bille som hører til familien skarabider (Scarabaeidae) i gruppen skarabider (Scarabaeoidea).

## Utseende
En middelsstor (9-10 millimeter), nokså bred, matt svartbrun gjødselbille. Hannen har et langt, krumt horn i pannen, dette når til pronotums bakkant, pronotum er stort og bredt med en høy lengdekjøl på hver side bak, svært kraftig punktert. Dekkvingene er rundede, litt lengre enn pronotum, med kraftige punktstriper. Hunnen mangler hannens horn, men ligner ellers.

## Levevis
Hannenes horn tyder sterkt på at de kjemper om hunnene.

## Utbredelse
Arten er utbredt i Øst-Asia (Kina, Korea, Japan).

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Slektsgruppen Oniticellini
******* Slekten *[[Liatongus]]* Reitter, 1893
******** ***Liatongus phanaeoides*** (Westwood, 1839)

## Eksterne lenker
*
Hågår Observatorium

**Hågår Observatorium** er et observatorium på Hågår i Vestre Toten kommune i Norge, i nærheten av Eina. 

Observatoriet blir driftet av Gjøvik og Toten Astronomiske Forening. Bygget ble oppført i 1990. Anlegget består av tårn med kuppel og tårnrom, undervisningssal, samt et bygg for astrograf. I perioden 2019–2025 ble anlegget omfattende modernisert, med ny forhøyet kuppel, nytt styringssystem.

Foreningens medlemmer benytter observatoriet til å observere himmelobjekter, og tilbyr i tillegg astronomi-undervisninger til skoleklasser, institusjoner og andre interesserte. Observatoriet har også et samarbeid med Norsk Meteornettverk, og har i den forbindelse montert kameraer, jordskjelvsensor og infralydsensor. Også 4K-kameraer er montert for live-overføring av nordlys.

## Referanser
Liatongus bucerus

***Liatongus bucerus*** er en bille som hører til familien skarabider (Scarabaeidae) i gruppen skarabider (Scarabaeoidea).

## Utseende
En middelsstor, nokså bred, blankt svart gjødselbille. Hannens hode er skovlformet med to skrått oppoverrettede horn i pannen. Pronotum har et bredt, firkantet framspring i midten og en markert midtfure i den bakre delen, nesten uten punktering. Dekkvingene er litt lengre enn pronotum med kraftige punktrader.

## Levevis
Hannenes horn tyder sterkt på at de kjemper om hunnene.

## Utbredelse
Arten er utbredt i Øst-Asia (Kina).

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Slektsgruppen Oniticellini
******* Slekten *[[Liatongus]]* Reitter, 1893
******** ***Liatongus bucerus*** (Fairmaire, 1891)

## Eksterne lenker
*
Gjøvik og Toten Astronomiske Forening

**Gjøvik og Toten Astronomiske Forening** er en norsk forening for astronomi og astrofotografering og som drifter Hågår Observatorium. Foreningen ble stiftet 28. april 1980 og bygget observatoriet rundt 1990. 

Utover observering av himmellegemer underviser foreningen skoleklasser, institusjoner og andre interesserte. 

Foreningen samarbeider med Norsk Meteornettverk og har kameraer, jordskjelv- og infralyd-sensor for detektering av meteorer. 

## Eksterne lenker
*  
*  Haagaar Observatory
Bevismiddeltilsynet

**Bevismiddeltilsynet** (*Det Uafhængige Tilsyn med Bevismidler*) er en dansk myndighet etablert 1. januar 2022.

Oppgaven er å føre tilsyn med politiets og anklagemyndighedens behandling av tekniske beviser. Bevismiddeltilsynet skal påse:
* at det generelt er utarbeidet tilstrekkelige og relevante prosedyrer og retningslinjer for behandlingen av tekniske beviser, og at disse blir etterlevet av myndighetene
* at forbehold og usikkerheter som knytter seg til karakteren av et teknisk bevis er beskrevet tilstrekkelig, samt at opplysninger om forbehold og usikkerheter knyttet til de pågjeldende beviser fremgår av saken og fremlegges i relevant omfang
* at politiets og anklagemyndighedens avdekning og oppfølgning av konstaterte eller mulige feil av generell eller systematisk karakter og av rettssikkerhetsmessig betydning ved behandling av tekniske beviser er tilstrekkelig

Tekniske beviser omfatter opplysninger, spor og materiale som innsamles til bruk for en teknisk undersøkelse eller behandling, således at opplysningene senere kan dokumenteres som bevis i en straffesak. Det kan eksempelvis være teledata, foto- og videooptak, fingeravtrykk, hastighetsmålinger, våpenspor mv.

## Se også
* Politiklagemyndigheden

## Referanser


## Eksterne lenker
*
Bubas bubaloides

***Bubas bubaloides*** er en bille som hører til familien skarabider (Scarabaeidae) i gruppen skarabider (Scarabaeoidea).

## Utseende
Middelsstore (12-20 millimeter), svarte, svært tettbygde skarabider, ligner mye på tordivler. Hannen har to korte horn i pannen, og pronotum er hvelvet forover. Beina er kraftige gravebein, på frambeina mangler føttene (tarsene).

## Levevis
Larvene utvikler seg på gjødsel som er gravd ned av foreldrene. Hunnen, eller hunnen og hannen sammen, graver ut en loddrett gang på 40-60 centimeter som fylles med en "pølse" av gjødsel. Hunnen legger så et egg i hver ende av "pølsa". Larvene spiser seg innover i gjødselen, hver larve omgir seg med et skall laget av dens egen avføring. 

## Utbredelse
Arten er utbredt i Nord-Afrika og Tyrkia.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Slekten *[[Bubas]]* Mulsant, 1842 – i Europa:
******* ***Bubas bubaloides*** Janssens, 1938

## Kilder
* Fauna Europaea Web Service Version 2.4 (2011) Utbredelsesdatabase for europeiske dyr 

## Eksterne lenker
*
Claveles y rosas

**Claveles y rosas** er en andinsk villancico; en julesang hvis tekster ble skrevet av fransiskaneren  Fray Fernando de Jesús Larrea y Davalos med melodi komponert av den ecuadorianske musikeren Salvador Bustamante Celi.

Julesangen er en del av den ecuadorianske julekulturen, forfatteren ble inspirert av fransiskanernes tilstedeværelse i hans hjemlige trakter (Loja), og det motiverte ham til å komponere kirkelig musikk og julemusikk til ære for desemberfestlighetene.

Julesangen ble popularisert av plateselskapet *Fediscos* på 1960-tallet av tenåringsduoen Los Pibes Trujillo, da de spilte inn albumet med tittelen *Cantan Dulce Jesús Mio*.

## Referanser
Heteronitis castelnaui

***Heteronitis castelnaui*** er en bille som hører til familien skarabider (Scarabaeidae) i gruppen skarabider (Scarabaeoidea).

## Utseende
En ganske stor (30-35 millimeter), kraftig, halvblankt svart gjødselbille. Kroppsformen er påfallende firkantet, nærmest prismeformet. Hodet er skovlformet, hos begge kjønn med et tverrlist litt bak midten. Hannene har en påfallende, kamlignende utvekst i "nakken" bak denne tverrlisten, denne danner en "krone" med fem tagger. Dekkvingene har markerte lengdefurer.

## Utbredelse
Arten er vidt utbredt i det østlige og sørlige Afrika.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Slektsgruppen Onitini
******* Slekten *[[Heteronitis]]* Gillet, 1911
******** ***Heteronitis castelnaui*** (Harold, 1862)

## Eksterne lenker
* Bilde av ''Heteronitis castelnaui''
*
Desde el alto cielo

**Desde el alto cielo** er en andinsk julesang (*[[villancico]]*), teksten er av fransiskaneren Fray Fernando de Jesús Larrea y Davalos, musikken ble komponert av ecuadorianeren Guillermo Garzón.

Forfatteren. som kom fra Otavalo, var inspirert av desemberfestlighetene.. Julesangen har andinske pentafoniske elementer (halvparten sanjuanito og halvparten pasacalle).

Julesangen ble popularisert på 1960-tallet av tenåringsbrødreduoen ved navn *Trujillo*, da de spilte inn albumet med tittelen *[[Cantan Dulce Jesús Mio]]*.

## Referanser
Anriking

**Anriking** er en prosess for å øke konsentrasjonen av et ønsket stoff i en blanding, brukt blant annet i gruvedrift for å utvinne metaller og i kjernefysikk for å berike uran. Anriking benyttes også i andre sammenhenger, som separasjon av isotoper for medisinske eller industrielle formål.

## Gruvedrift
Anriking i gruvedrift er en prosess som brukes for å øke innholdet av verdifulle mineraler i malm ved å fjerne uønskede bergarter og andre urenheter. Målet er å oppnå en malm med høyere metallkonsentrasjon som er økonomisk lønnsom å bearbeide i videre prosesser, som smelting og raffineringsarbeid.

Vanlige metoder inkluderer:

* **Knusing og sortering:** Malmen knuses og sorteres basert på egenskaper som tetthet, størrelse eller magnetiske egenskaper.
* **Flotasjon:** Kjemiske reagenser og luftbobler får spesifikke mineraler til å flyte opp som skum, slik at de kan samles opp.
* **Gravimetriske teknikker:** Utnytter gravitasjonskraft for å skille tunge mineraler fra lettere materialer.
* **Magnetisk separasjon:** Bruker magnetiske egenskaper for å skille mineraler.

## Anriking av uran
Uran i naturen består hovedsakelig av to isotoper: uran-238 (99,3 %) og uran-235 (0,7 %). For å brukes som drivstoff i atomkraftverk eller til atomvåpenproduksjon, må konsentrasjonen av uran-235 økes betydelig. Dette gjøres ved hjelp av flere metoder:

* **Gassdiffusjon**: Bruker forskjeller i molekylvekter for å separere isotopene. Uranheksafluorid (UF₆) føres gjennom en rekke membraner.
* **Sentrafugeanlegg**: Bruker sentrifugalkraft for å separere isotopene basert på masseforskjeller.
* **Laseranriking**: En teknologi som bruker lasere for å ionisere uran-235, slik at det kan separeres fra uran-238.
Lavanriket uran med omtrent 3-5 % uran-235 brukes i atomkraftverk. Denne konsentrasjonen er tilstrekkelig for å opprettholde en stabil kjedereaksjon i en atomreaktor.

Høyanriket uran inneholder 20 % eller mer uran-235. Våpenmateriale krever vanligvis over 90 % anriking, noe som gjør prosessen regulert og overvåket av internasjonale organer som Det internasjonale atomenergibyrået (IAEA).

### Internasjonale regler og sikkerhet
På grunn av risikoen for spredning av atomvåpen er anriking regulert. Traktater som Ikkespredningsavtalen og tilsyn fra organisasjoner som IAEA sikrer at land ikke utvikler ulovlige våpenprogrammer under dekke av sivile atomkraftprogrammer.

Flere stater har kapasitet til å anrike uran, men teknologien er konsentrert i et fåtall land, blant annet USA, Russland, Kina og Frankrike. Anriking er også et politisk sensitivt tema, spesielt i konfliktfylte områder som Iran og Nord-Korea.

## Medisinsk og industriell bruk
Anriking av isotoper som karbon-13 eller oksygen-18 brukes i diagnostiske medisinske verktøy, som MRI skanninger eller for forskning innen kjemi og fysikk. Disse prosessene har lavere risiko og krever vanligvis ikke samme grad av teknologi som urananriking. Noen isotoper, som deuterium (tungtvann), brukes i forskning og industrielle applikasjoner som katalysatorer i kjemiske reaksjoner.

## Referanser
Marija Simić

**Marija Simić** (født 2000) er en serbisk håndballmålvakt, som spiller for den serbiske klubben  og det serbiske landslaget.

Hun har tidligere spilt for den serbiske klubben , og ble tatt ut i 19-mannstroppen til Uroš Bregar foran Håndball-VM 2023 i Danmark, Norge og Sverige.

## Referanser


## Eksterne lenker
* 
*
Knut Rønningene

**Knut Rønningene** (født 1987) er en norsk fotballtrener og tidligere fotballspiller som er assistenttrener for .

## Referanser


## Eksterne lenker
*
Asiamesterskapet i håndball for kvinner 2024

**Asiamesterskapet i håndball for kvinner 2024** var den 20. utgaven av Asiamesterskapet i håndball for kvinner. Mesterskapet ble arrangert i New Delhi, India i perioden 3. til 10. desember 2024. Mesterskapet skulle opprinnelig blitt avholdt i Almaty, Kasakhstan, men ble senere flyttet til India. Mesterskapet fungerte som kvalifiseringsturnering til Håndball-VM 2025, der de fire beste lagene kvalifiserte seg til VM.

Japan vant mesterskapet for andre gang etter å ha slått regjerende mester Sør-Korea 25–24 i finalen. Kasakhstan tok bronse etter å ha slått Iran 28–22 i bronsefinalen. 

## Trekning
Trekningen av gruppene skulle opprinnelig blitt gjennomført 22. september 2024, men ble senere utsatt. Trekningen ble gjennomført 18. oktober 2024 i Delhi, India.

### Seeding

* Australia og Usbekistan trakk seg fra mesterskapet før trekningen ble gjennomført. 

## Gruppespillet
''Alle klokkeslett er lokaltid (UTC+5.30).

### Gruppe A

----

----

### Gruppe B

----

----

## Plasseringskamper 5.–8. plass
### Utslagstablå 5.–8. plass

### Semifinaler 5.–8. plass

----

### Kamp om 7. plass

### Kamp om 5. plass

## Sluttspillet
### Utslagstablå

### Semifinaler

----

### Bronsefinale

### Finale

## Sluttplassering

## Se også
* Asiamesterskapet i håndball for menn 2024

## Referanser


## Eksterne lenker
* Offisiell nettside
Den syriske redningsregjeringen

**Den syriske redningsregjeringen** (Arabisk: حكومة الإنقاذ السورية, latinisert: *Ḥukūmat al-ʾInqādh al-Sūriyya*), også kalt **frelsesregjeringen** **(SSG)**, var et regionalt politisk styre etablert i Idlib-provinsen nordvest i Syria av Hayat Tahrir al-Sham (HTS) og andre opprørsgrupper i 2017 under den syriske borgerkrigen. Etter assad-regimets fall i desember 2024 dannet regjeringen landets overgangsregjering. Regjeringen ble fra 3. januar 2024 ledet av statsminister Mohammed al-Bashir. 

Betegnelsen finnes også brukt av *Den nasjonale redningsregjeringen* i Libya etter borgerkrigen der.

Initiativet til Syrias redningsregjering kom i august 2017, og 2. november 2017 kunne den første statsministeren, Mohammed al-Sheikh, presentere 11 ministerier. Samme år ble representanter fra Nasjonalkoalisjonens konkurrerende interimregjering bortvist fra området. Al-Sheikh leverte sin oppsigelse 15. august 2018, og Fawaz Hilal ble utpekt som etterfølger av et konstitusjonsråd. 

I februar 2019 organiserte SSG etter initiativ fra HTS en konferanse for økt lokal politisk deltakelse hvor etablering av et shura-råd ble diskutert og vedtatt. Det ble satt opp en valgkommisjon som skulle fordele seter i shura-rådet. Framfor å avholde direkte valg, utpekte HTS et lite utvalg valgmenn fra lokalsamfunn som nominerte og valgte shura-rådsmedlemmer. Slik sikret de seg kontroll over prosessen. 27. mars 2019 ble det valgt 107 representanter, 55 fra lokalsamfunn, 23 fra samfunn av internt fordrevne i Idlib og 29 fra sivilsamfunnet (fra klaner og bransjeforeninger). Shura-rådet ville kunne velge en ny regjering, men forskeren Haid Haid ved King’s College Londons internasjonale senter for radikaliseringsstudier, betonte at lokalsamfunn var avvisende til initiativet på grunn av måten HTS holdt i tømmene. De var også kritiske til i hvor stor grad HTS hadde vært i stand til å tilby basistjenester og avvisende til gruppas islamistiske ideologi og terrorstempel. Haid tolket etableringen av shura-rådet som et forsøk fra HTS på å konsolidere makt i en region under press fra regimet ved å øke popularitet og legitimitet gjennom lokal deltakelse.

Etter etableringen av shura-rådet velges statsminister av rådet for ett år av gangen, blant kandidater nomineres av minst ti representanter. I 2019 valgte de Ali Keda som statsminister.

Ifølge den syriske opposisjonsavisa *Enab Baladi* rommet det første shura-rådet kun 77 medlemmer inkludert presidentskap på grunn av boikott fra sivilsamfunnet. Sammen med shura-rådet, generelle sikkerhetsstyrker og HTS, utgjorde SSG de fire sivile og militære styresmaktene i Idlib-området, alle *de facto* underlagt HTS' ledelse. I 2023 ble det etablert en egen valgkomité og ny valgordning for shura-rådet som forberedelse for nyvalg. Etter protester mot HTS og de generelle sikkerhetsstyrkene i februar 2023 ble sistnevnte restrukturert under innenriksministeriet, og reformer gjennomført for å styrke anti-korrupsjonsarbeid, oversyn og lokal medvirkning.

## Referanser
Forza Tromsø

**Forza Tromsø** er den største supporterklubben for Tromsø Idrettslag. Supporterklubben ble grunnlagt i 2013 av Morten Killingberg og har per i dag cirka 2000 medlemmer

Forza Tromsø holder til på felt L under kamp, og har som formål å støtte laget. Det blir gjort ved å stå, klappe og synge sanger. I noen kamper blir det laget Tifo. Særlig i kamper med stor betydning, for eksempel i rivaloppgjør. Forza Tromsø er mest kjent for å støtte herrelaget, men bidrar også i kamper kvinnelaget spiller. 

Forza Tromsø er kjent for å ha et nært forhold med Tromsø Idrettslag. I 2023 ble Tromsø Idrettslag kåret til årets klubb og fikk 50.000 kroner. Premiepengene ble videreført til Forza Tromsø for å utvikle supporterklubben. 

## Undergruppering

I 2023 ble Álfheimar etablert som er en undergruppe av Forza Tromsø. Utad har gruppen uttrykt et ønske om å styrke lidenskapen for Tromsø IL.  Blant annet bidrar undergruppen med å lage Tifo. Videre har Álfheimar engasjert seg i saker rundt tribunekultur. Blant annet er de for bruk av pyrotekniske artikler, og motstander av VAR (Videodømming) under fotballkamper. 

## Sanger

Forza Tromsø bidrar med sanger under kamp. Et utvalg av dem finner man her:

* Vi e Forza vi//I fra Tromsø by//Vi har fulgt dem opp//Og vi har fulgt dem ned//Vi e alltid med//Skal alltid være med//Og no syng vi høyt//Så ta og hiv dæ med!//Sha la lala lalalalala
* Så vis kor du e fra//Alltid stolt som faen//Med en lidenskap som aldri lar sæ rikke//Vi gir dem en beskjed//I gaten vi går ned//Her i Nord-Norge så e vi nummer én//
* Overalt samme faen//Mitt hjerte slår for TIL//Vi står her selv på dommedag//For Gutan skal vi stå han av                             
* Tromsø Idrettslag!//Kledd i rødt og hvitt//Størst i Nord-Norge!//Vi hate Bodø-Glimt!
* Rød og hvit fra Tromsø//Rød og hvit fra Tromsø//Rød og hvit fra Tromsø//KJØRE PÅÅÅÅ!
* Det her e ei histora//Om lidenskapens gjæng//Som alltid støtte gutan//I snevær og i regn//På feltet står vi sammen//Med kraft fra vind og fjord//Med lidenskap i øyan// Vi e Forza i fra nord// Allez allez allez 

## Referanser
The Storm Daughter

***The Storm Daughter*** er en amerikansk stumfilm fra 1924 regissert av George Archainbaud.

## Skuespillere
*Priscilla Dean som Kate Masterson
*Tom Santschi som 'Brute' Morgan
*William B. Davidson som Rennert
*J. Farrell MacDonald som Con Mullaney
*Cyril Chadwick
*Bert Roach som Olaf Swensen
*Alfred Fisher som Hoskins

## Referanser


## Eksterne lenker
*
Kurtops

* se systematisk inndeling

***Kurtops*** er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned. 

## Utseende
Små til middelsstore (ca. 5 millimeter), korte og kraftige gjødselbiller med forholdsvis lange bein. På farge er de mørke med noe metallglans. Disse artene har ikke horn eller andre utvekster på hode og pronotum.

## Levevis
Disse billene ruller møkk sammen til baller og graver dem ned, ofte ganske dypt, i bakken. Hannen og hunnen samarbeider om dette, men når gangen er ferdig og etter at de har paret seg, flyr hannen bort mens hunnen blir igjen i gangen for å ta seg av larvene som etter hvert klekkes. Hun holder møkkballene frie for rovdyr og uønsket soppvekst til larvene er fullvoksne, noe som gjerne tar flere måneder.

## Utbredelse
Slekten er utbredt i Afrika.

## Systematisk inndeling
Artene har tidligere vært ført til den store slekten *[[Onthophagus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Onthophagini Lacordaire, 1856
******* Slekten ***Kurtops*** Roggero, Barbero & Palestrini, 2017 
******** *[[Kurtops caffrarius]]* (d'Orbigny, 1902)
******** *[[Kurtops quadraticeps]]* (Harold, 1867)
******** *[[Kurtops signatus]]* (Fåhraeus, 1857)

## Referanser


## Eksterne lenker
* 
* Fauna Europaea Web Service Version 2.4 (2011) Utbredelsesdatabase over europeiske dyr
Thessalonikis metro

**Thessaloníkis metro** (gresk: Μετρό Θεσσαλονίκης) er et metrosystem i den greske byen Thessaloníki.

## Historikk
Metrosystemet begynte å bygges 2006 og ble åpnet 2024. Den første fasen besto av 9,6 kilometer underjordiske spor med 13. stasjoner. Budsjettet lå på omkring 1,1 milliarder euro. Metroen selv likner Københavns metro, med 18 førerløse tog som kjører i separate tunneler i hver retning. På stasjonene er det glassvegger med dører som åpnes automatisk når toget tar inn på hver stasjon, for økt sikkerhet. Metroen er konstruert av et gresk- italiensk selskap, under oppsyn av Attiko Metro, selskapet som vdlikeholder og utstyrer Atens metro.

## Stasjoner

* Thessalonoki nye jernbanestasjon ()
* Dimokratias (Dimokratiasplassen; )
* Venizelou ()
* Agias Sofias ()
* Sintrivani (Sintrivani-Platz; )
* Panepistimio (Universitetet; )
* Papafi ()
* Evklidi ()
* Fleming ()
* Analipseos ()
* 25 Martiou ()
* Voulgari ()
* Nea Elvetia ()

## Utvidelser
Framtidige forlengelser til Kalamaria (i sør) og Stavroupoli (i nord) er planlagt. Forlengelse til Kordelio (i nordvest) og til lufthavnen i sydøst er under utredning.

## Se også
* Atens metro
* Liste over metroer og bybaner

## Eksterne lenker
* Attiko Metro.gr - Thessaloníki 
* Urbanrail.net - Thessaloníki
Anommabates

***Anommabates*** er en slekt av skyggebiller.

## Utseende
Små (1,5-4 millimeter), avlangt-ovale, blinde, brune skyggebiller. Artene mangler fasettøyne. Hodet er bredt skovlformet, antennene nokså korte, 10-leddete med en tre-leddet klubbe. Pronotum er avrundet firkantet med markert siderand.

## Levevis

## Utbredelse
Slekten er utbredt på Madagaskar.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien skyggebiller, Tenebrionidae Latreille, 1802
****** Underfamilien boreskyggebiller, Diaperinae Latreille, 1802
******* Stammen **[[Gnathidiini]]** Gebien, 1921
******** Understammen Gnathidiina Gebien, 1921
********* Slekten ***Anommabates*** Koch, 1956 
********** *[[Anommabates griveaudi]]* Dajoz, 1977
********** *[[Anommabates kochi]]* Bremer, 1997
********** *[[Anommabates lucidus]]* Dajoz, 1982 
********** *[[Anommabates pauliani]]* Koch, 1956 
********** *[[Anommabates peyrierasi]]* Dajoz, 1982

## Referanser




## Eksterne lenker
*
Leiochrodinus

***Leiochrodinus*** er en slekt av skyggebiller.

## Utseende
Nokså små, bredt ovale og hvelvede, blanke, gjernr rødlige og svarte skyggebiller. På farge og kroppsform minner de om marihøner. Antennene er utvidet mot spissen, pronotum avrundet firkantet, dekkvingene jevnbrede.

## Levevis
Arten lever i skog, der de gjerne finnes på fuktige steder, blant annet mellom løvstrø, i råtten ved og under barken på døde trær. De lever trolig av moser eller alger.

## Utbredelse
Slekten er utbredt i Sørøst-Asia (Borneo).

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien skyggebiller, Tenebrionidae Latreille, 1802
****** Underfamilien boreskyggebiller, Diaperinae Latreille, 1802
******* Stammen **[[Leiochrinini]]** Lewis, 1894
******** Slekten ***Leiochrodinus*** Kaszab, 1961
********* *[[Leiochrodinus tetraphyllus]]* Kaszab, 1961

## Referanser




## Eksterne lenker

*
Lillestrøm Sportsklubb i 2025

**Lillestrøm Sportsklubb i 2025** er en oversikt over Lillestrøm Sportsklubbs herrelags spillere, overganger, tabell og kamper i fotballsesongen 2025. Lillestrøm endte 2024-sesongen på 15. plass og rykket deretter ned til OBOS-ligaen. Lillestrøm 2 spilte i 3. divisjon fotball for menn 2025 etter å ha endt fjorårs sesongen på 7. plass. Lillestrøm 3 spilte i 6. divisjon etter å ha endt sesongen før på 3. plass.

Den 10. desember 2024 presenterte Lillestrøm sin nye hovedtrener Hans Erik Ødegaard.

Den 29. september 2025 vant Lillestrøm en bortekamp mot  i runde 24 med resultatet 5–1, og sikret dermed både opprykk og seieren i OBOS-ligaen 2025. Lillestrøm rykket følgelig opp til Eliteserien 2026.

Den 6. desember vant Lillestrøm NM i fotball for herrer for syvende gang, da de slo  3–1 på Ullevaal Stadion.

## Tropp

## Overganger
### Vinter

**Inn:**

**Ut:**

### Sommer

**Inn:**

**Ut:**

## Treningskamper

## OBOS-ligaen

### Terminliste

## Norgesmesterskapet
### 2025

### 2025–2026

## Spillerstatistikk
Sist oppdatert:7. desember 2025

## Lillestrøm 2

### Terminliste

### Spillerstatistikk
Sist oppdatert:Ferdig

## Lillestrøm 3

## Referanser
Gråsubreen

**Gråsubreen** er en platåbre som ligger på nordøstsiden av Glittertind i Jotunheimen. Det er den høyeste breen i Norge, på 1854–2277 moh. (2019). 2012 var breen høyere, da var det 1860–2399 moh.

## Referanser
Gökotta

**Gökotta** er en svensk tradisjon for å dra på fugletitting og piknik på det tidspunktet om våren, og om morgenen - i *[[otte|otta]]* - når gjøken begynner å gale. I deler av Sverige har det vært vanlig å feire gjøken, spesielt Kristi Himmelfartsdag og tidligere også trefoldighetssøndag og dagene før midtsommer. Store grupper mennesker kunne da gå en tur i skogen eller i byparkene tidlig, ved daggry, for sosialt samvær og kaffe, og for å lytte til vårfuglene, hovedsakelig gjøken. Kristi himmelfartsdag faller mellom 30. april og 3. juni, som er nær gjøkdagen (ofte 25. april, noen ganger senere) når gjøken tradisjonelt antas å begynne å gale.

Rundt år 1900 inkluderte flere svenske folkebevegelser *gökotta med brassband* i sine programmer og tradisjonen spredte seg over hele landet. Kirker organiserer fortsatt gökotta på visse steder, i form av en friluftsgudstjeneste med en skogsvandring om morgenen Kristi himmelfartsdag. 

Nils Linnman laget naturprogrammet Gökotta på Sveriges radio fra 1940-tallet.

## Referanser
Hussein Arnous

**Hussein Arnous** (født 1953) er en syrisk politiker som var statsminister fra 2020 til 2024.

Utnevnelsen av Arnous ble kunngjort av statlige medier kort tid etter det ble kjent at president Bashar al-Assad hadde gitt forrige statsminister Imad Khamis sparken midt i en forverret økonomisk krise.

Arnous var minister for offentlige jobber og boliger fra 2013 til 2018, og minister for vannressurser fra 2018 til 2020.

## Noter

## Referanser


## Eksterne lenker
*
Geir Otto Pedersen

**Geir Otto Pedersen** (født 1955) er en norsk diplomat og FN-tjenestemann. Han var FNs spesialutsending til Syria fra 2019 til 2025.

Pedersen var ekspedisjonssjef i Utenriksdepartementet i 2008–2012, FN-ambassadør i New York fra 2012 til 2017 og ambassadør i Beijing fra 2017 til 2018. 

## Referanser

 


## Eksterne lenker
* 
*
K. L. Dhammajoti

**K. L. Dhammajoti** (født 1949) er en buddhistmunk fra Kuala Lumpur, Malaysia. Han ble ordinert i theravada-skolen.

Han er en av de ledende lærde innenfor sarvastivada og abhidharma. Dhammajoti er velkjent for sine lærde bidrag.

Hans bidrag inkluderer personlige arbeider som *Sarvastivada abhidharma*, *The Chinese Version of the Dhammapada*, *Entrance into the Supreme Doctrine*, and *Abhidhamma Doctrines and controversies on Perception*.

He is also the founding editor of an annual academic Journal of Buddhist Studies from the Centre for Buddhist Studies, Sri Lanka.

For øyeblikket er han direktør i *Buddha-Dharma Centre of Hong Kong Ltd.*

## Referanser
214. infanteridivisjon (Wehrmacht)

**214. infanteridivisjon** (tysk: 214. Infanteri-divisjon) var en tysk divisjon i andre verdenskrig. Det ble dannet 26. august 1939.

1. januar 1945 hadde 214. infanteridivisjon (den gang en del av 9. armé under armégruppe A) en styrke på 10 328 mann.

## Ordener Av Kamp

### 214. Infanteri-divisjon 1939

* Infanteri-regiment 355
* Infanteri-regiment 367
* Infanteri-regiment 388
* Artilleri-regiment 214
* Pionier-bataljon 214
* Panzerabwehr-Abteilung 214
* Aufklärungs-Abteilung 214
* Infanteri-divisjoner-Nachrichten-Abteilung 214
* Infanteri-divisjoner-Nachschubführer 214

### 214. Infanteri-divisjon 1943

* Grenadier-regiment 355
* Grenadier-regiment 367
* Grenader-regiment 568
* Divisjoner-Füsilier-bataljon 214
* Artilleri-regiment 214
* Pionier-bataljon 214
* Panzerjäger-Abteilung 214
* Infanteri-divisjoner-Nachrichten-Abteilung 214
* Infanteri-divisjoner-Nachschubführer 214

## Kommanderende offiserer

* Generalleutnant Theodor Groppe, 1. september 1939 – 30. januar 1940
* Generalleutnant Max Horn, 30. januar 1940 – 31. desember 1943
* Generalmajor Carl Wahle, 31. desember 1943 – 15. februar 1944
* Generalleutnant Max Horn, 15. februar 1944 – 28. mars 1944
* Generalleutnant Harry von Kirchbach, 28. mars 1944 – januar 1945

## Referanse


## Eksterne lenker

*
VM i fotball 2034

**VM i fotball 2034** er et internasjonalt fotballmesterskap som arrangeres av FIFA i 2034. Det er det 25. verdensmesterskapet i fotball for menn.

Mesterskapet skal avholdes i Saudi-Arabia. Finalen forventes å spilles på Kong Salman internasjonale stadion i Riyadh.

## Referanser
Dhātukathā

**Dhātukathā** er den tredje boken i Abhidhamma pitaka i palikanonen. Teksten tjener som et viktig verktøy i analyseringen av dharmaene (fenomenene).

## Referanser
Dimensjon–tid–kostnad-modellen

**Dimensjon–tid–kostnad-modellen** (engelsk: *dimension time cost model*, **DTC**) er en teknikk for kreativ problemløsing som analyserer et problem ved å maksimere dets mulige egenskaper. Dimensjonene kan også omfatte andre fysiske egenskaper som temperatur, lysstyrke, masse, og så videre. DTC-modellen oppmuntrer til kreativitet ved å vurdere et system på dets potensielle minimale og maksimale punkter.

Tilnærmingen er basert på teorien om oppfinnsom problemløsning (TRIZ).

## Referanser
Sogna naturreservat

**Sogna naturreservat** er et naturreservat i Ullensaker kommune. Det består av en stor ravinedal  øst for Sogna, rett vest for flyplassen på Gardermoen. Området ble vernet 6. desember 2024. Reservatet inngår i verneplan for skogvern. Sykling, ridning og bruk av hest er forbudt utenom eksisterende traktorveier og stier. 

Verneforskriften sier at formålet med vernet er 
::«å bevare et område som
:::a.	representerer bestemt type natur i form av lavereliggende og høyproduktiv gammel gran- og gråor-heggeskog med sterk kildepåvirkning, og med store mengder død ved
:::b.	inneholder truet, sjelden eller sårbar natur som den sårbare natyrtypen flommarkskog og truede arter som alm og ask
:::c.	inneholder en viktig geologisk forekomst i form av en større ravinestruktur.

::Det er en målsetting å beholde verneverdiene i mest mulig urørt tilstand, og eventuelt videreutvikle dem.» 

## Referanser
40 prinsipper for oppfinnsomhet

**40 prinsipper for oppfinnsomhet** er en rekke ideer som hevdes å være hjelpsomme for å løse vanskelige tekniske problemer.

Prinsippene er basert på TRIZ, en teori om oppfinnsom problemløsing. De brukes sammen med en motsigelsesmatrise.

## Motsigelsesmatrise

En **motsigelsesmatrise** er en strukturert og systematisk representasjon av grunnleggende tekniske parametere for objekter, eller systemer, som masse, lengde og produksjonstoleranser.

## TRIZ
TRIZ hevder at ved å studere en individuell parameter som forårsaker et problem (eksempel på objektiv: at massen til et objekt reduseres), og de andre parameterne som det er i konflikt med (for eksempel at mindre masse krever tynnere materiale, som er en motsigelse i form av mindre styrke siden det da blir med sannsynlighet for katastrofal fiasko), kan løsninger skapes.

Dette er faktisk forenklingen av faktumet at det strukturerte innholdet i hver av celle i motsigelsesmatrisen (altså celler fylt med ordnede prinsipper og identifisert med sine ordnede numre) gir forslag til prinsipper for oppfinnsomhet som har blitt utformet basert på omfattende statistiske studier av tidligere smarte løsninger (patenter).

## Historie
Studier ledet av sovjetske Genrikh Altshuller førte til denne tilnærmingen.

Ifølge Altshuller kan ethvert teknisk problem kategoriseres uttrykt ved det han kalte sin *viktigste tekniske motsigelse*.

Altshuller foreslo at utviklingsprosessen til et gitt system styres av generelle lover om systemutvikling. En slik lov sier at prosessen med å finne løsningen kan forenkles ved å danne analogier til løsninger som allerede har blitt funnet for et annet teknisk problem. Hovedpoenget er imidlertid å tilegne seg den nødvendige erfaringen i å korrekt definere den tekniske hovedkontradiksjonen.

## Referanser


## Eksterne lenker
* Interaktiv matrise med de 40 prinsippene
* Liste og bruk av de 40 prinsippene
Skrelia

**Skrelia** er et turområde i Lyngdal i Agder. Området er kjent for sin naturrike variasjon, med fjellformasjoner, glattskurte svaberg og fossefall. Skrelia tiltrekker seg turgåere, klatrere og andre friluftsinteresserte året rundt. Navnet kommer i fra at det har gått et skred i dalen.
## Beliggenhet
Skrelia ligger omtrent 20 kilometer nordøst for Lyngdal sentrum. Fra parkeringsplassen ved Skrelia starter flere merkede stier som leder besøkende til ulike deler av området. Turen til hovedattraksjonene passer for de fleste aldersgrupper og ferdighetsnivåer.
## Natur og landskap
Turområdet er preget av et landskap som kombinerer steinformasjoner, fjorder og fossefall. En av hovedattraksjonene er de store svabergene som strekker seg nedover mot Skreli-vannet, hvor man kan oppleve utsikt over Lyngdal og havet i det fjerne. Området har også flere fossefall, der vannet renner over svabergene og skaper et visuelt inntrykk.
Vegetasjonen i området består av kystnær lynghei og lav vegetasjon, noe som er typisk for regionen. Dyrelivet er variert, med mulighet for å se fugler, hjortedyr og småpattedyr.
## Turstier
Skrelia har et nettverk av stier som passer for ulike ferdighetsnivåer. Noen av de mest brukte rutene inkluderer:
***Rundturen over svabergene**: En enkel og familievennlig tur med utsikt over landskapet.
***Topptur til Skrelifjellet**: En mer utfordrende rute som gir panoramautsikt over Lyngdal og omgivelsene.
***Fosserunden**: En kortere rute som tar deg nær flere av fossefallene i området.
## Historie og kultur
Området rundt Skrelia har en historie som inkluderer spor etter gamle bosetninger og steinalderaktiviteter. Lokalbefolkningen har i mange år brukt området til beite og friluftsliv. I nyere tid har Skrelia blitt et rekreasjonsområde for både fastboende og tilreisende.
## Referanser

## Eksterne lenker
* Skrelia på norgeskart.no
* Skreilia på Lister Friluftsråd
* Skrelia på ut.no
* Skrelia på Visitsorlandet.no
* Skrelia på tripadvisor.com
Puggalapaññatti

**Puggalapaññatti** (IAST *Pudgalaprajñapti) er den fjerde boken i  Abhidhamma pitaka i palikanonen.

Boken beskriver klassifiseringen av personer, som arrangeres numerisk, fra 1-foldig til 10-foldig. Boken ramser dem opp i begynnelsen og forklarer dem deretter.

## Oversettelser
*
Krokskogstupene naturreservat

**Krokskogstupene naturreservat** er et naturreservat i Hole kommune. Det består av et område ved Tyrifjorden. Området ble vernet 6. desember 2024. Reservatet inngår i verneplan for skogvern. Sykling, ridning og bruk av hest er forbudt utenom eksisterende veier, traktorveier og stier angitt på vernekartet. 

Verneforskriften sier at formålet med vernet er 
::«å bevare et område som
:::a.	inneholder truet, sjelden eller sårbar natur, som den sterkt truede naturtypen kalkedellauvskog og de sårbare naturtypene kalk- og lågurtfuruskog, kalkgranskog og lågurtedellauvskog. Videre inneholder området et stort antall truede arter innenfor organismegrupper som karplanter, sopp, lav, fugl og insekter, deriblant mange arter som er kritisk truede og sterkt truede.
:::b.	representerer en bestemt type natur i form av gammel og rik barskog, edellauvskog, blandingsskoger, rasmarker og bekkekløfter hvor store deler er på kalkrik grunn.

::Området har naturkvaliteter av høy verdi i både nasjonal og internasjonal sammenheng.

::Det er en målsetting å beholde verneverdiene i mest mulig urørt tilstand, og eventuelt videreutvikle dem.» 

To tunneler på E 16 gå under naturreservtet. 

## Referanser
Eikhaugen naturreservat

**Eikhaugen naturreservat** er et naturreservat i Indre Østfold kommune. Det består av et område rundt Eikhaugvika i Øyeren. Området ble vernet 6. desember 2024. Reservatet inngår i verneplan for skogvern. Sykling, ridning og bruk av hest er forbudt utenom eksisterende traktorveier og stier. 

Verneforskriften sier at formålet med vernet er 
::«å bevare et område som
:::a.	representerer en bestemt type natur i form av leirravine med eldre høybonitetsskog med rik markvegetasjon, med innslag av høgstaudegranskog, edellauvskog og gammel solvarm bergfuruskog
:::b.	inneholder truet, sjelden eller sårbar natur i form av leirravine som er en sårbar naturtype som landform og med innslag av den sårbare naturtypen flomskogsmark. Området inneholder også truede arter som ask og alm.

::Det er en målsetting å beholde verneverdiene i mest mulig urørt tilstand, og eventuelt videreutvikle dem.» 

## Referanser
Nordiske kvinnesaksforeningers samorganisasjon

**Nordiske kvinnesaksforeningers samorganisasjon** var en paraplyorganisasjon for den borgerlige kvinnesaksbevegelsen i Norden og ble etablert i Stockholm i 1916 på et nordisk kvinnesaksmøte. Den eksisterte gjennom det meste av 1900-tallet. Organisasjonen bestod av bl.a. Norsk Kvinnesaksforening, Dansk Kvindesamfund, Kvenréttindafélag Íslands og Fredrika Bremer-förbundet, som fortsatt samarbeider gjennom sin internasjonale paraplyorganisasjon International Alliance of Women (IAW). Nordiske kvinnesaksforeningers samorganisasjon hadde sekretariat i Stockholm og holdt kongresser hvert fjerde år.

## Referanser
Vibhaṅga

**Vibhaṅga** er den andre boken i Abhidhamma pitaka i palikanonen. En engelsk oversettelse finnes i *The Book of Analysis* (1969).

## Referanser